b'\n_START_ARTICLE_\nEdvardijanska baro\xc4\x8dna arhitektura\n_START_PARAGRAPH_\nEdvardijanski barok je neobaro\xc4\x8dni arhitekturni slog mnogih javnih stavb, zgrajenih v britanskem imperiju v edvardijanskem  obdobju (1901\xe2\x88\x921910).\n_START_SECTION_\nOpis\n_START_PARAGRAPH_\nZna\xc4\x8dilnosti edvardijanskega baro\xc4\x8dnega sloga izvirajo iz dveh glavnih virov: arhitekture v Franciji v 18. stoletju in sira Christopherja Wrena v Angliji v angle\xc5\xa1kem baroku. Glavni predstavnik je bil sir Edwin Lutyens, ki je v poznih 1910-ih in 1920-ih letih oblikoval \xc5\xa1tevilne poslovne zgradbe v velikem slogu (grand style), kot ga je sam imenoval. To obdobje britanske arhitekturne zgodovine velja za retrospektivno, saj je bilo so\xc4\x8dasno z art nouveaujem._NEWLINE_Podrobnosti edvardijanske baro\xc4\x8dne arhitekture vklju\xc4\x8dujejo rustiko, po navadi je skrajnej\xc5\xa1a pri tleh, ki se pogosto pretirava pri obokanih odprtinah (po francoskem  zgledu); kupolaste stre\xc5\xa1ne paviljone in osrednje vi\xc5\xa1je stolpaste elemente, ki ustvarjajo \xc5\xbeivahno stre\xc5\xa1no silhueto; o\xc5\xbeivitev italijanskih baro\xc4\x8dnih elementov, kot so pretirani sklepniki, segmentni lo\xc4\x8dni pedimenti, stebri z vpetimi bloki, pritrjeni bloki, podobni poru\xc5\xa1enim oknom; kolonade (v\xc4\x8dasih pari) stebrov v jonskem slogu in kupolaste stolpe, zelo podobne Wrenovemu za Kraljevo mornari\xc5\xa1ko akademijo v Greenwichu. Nekatere edvardijanske baro\xc4\x8dne zgradbe imajo podrobnosti iz drugih virov, kot so nizozemski zatrepi na hotelu Piccadilly v Londonu.'